**Kriteriji za ocjenjivanje u**č**enika u nastavi geografije**

**Učitelji: Tina Knapić, prof. i Andrea Deklić, prof.**

|  |  |  |  |  |
| --- | --- | --- | --- | --- |
| **OCJENA** | **Usvojenost znanja (usmena provjera, kratke pisane provjere** | **Uočavanje pojava i procesa (usmena i pisana provjera)** | **Uporaba zemljovida (usmena i pismena provjera)** | **Projektni zadaci (terenska nastava; učenički radovi, prezentacije, radna bilježnica, radni listići…)** |
| **Odličan (5)** | Učenik/ca je u potpunosti svladao nastavno gradivo te ga proširuje vlastitim primjerima i iskustvom. Brzo, točno, opširno odgovara na postavljena pitanja bez ikakve pomoći. | Učenik/ca samostalno izvodi zaključke, uočava uzročno-posljedične veze, geografske pojave i procese. Posjeduju iznadprosječna znanja, sposobnosti i vještine. | Učenik/ca točno i precizno uočava geografske sadržaje na geografskoj karti, izrazito uspješno analizira kartografske, grafičke i slikovne priloge i samostalno donosi zaključke. | Učenik/ca izrazito uspješno koristi stečena znanja u učionici i na terenskoj nastavi, aktivan/a je u nastavnom procesu, naročito u grupnom radu. Izrazito uspješno odrađuje i prezentira dobivene zadatke. |
| **Vrlo dobar (4)** | Učenik/ca sporije, ali točno, logično i uglavnom argumentirano odgovara na postavljena pitanja uz eventualno postavljeno poneko potpitanje. | Učenik/ca uglavnom samostalno izvodi zaključke i razumije geografske pojave i procese. Posjeduje i uglavnom primjenjuje geografska znanja i vještine. | Učenik/ca točno, ali nešto sporije uočava geografske sadržaje na geografskoj karti i uspješno analizira kartografske, grafičke i slikovne priloge te uglavnom samostalno donosi zaključke. | Uspješno koristi geografsku kartu u učionici i na terenskoj nastavi. Aktivan/a je u nastavnom procesu, naročito u grupnom radu. Uspješno odrađuje i prezentira zadatke |
| **Dobar (3)** | Učenik/ca, uz pomoć nastavnika, polagano i uglavnom točno odgovara na postavljena pitanja. Uglavnom razumije nastavne sadržaje i djelomično primjenjuje stečena znanja | Učenik/ca, uz nastavnikovu pomoć i usmjeravanje, izvodi zaključke i prosječno razumije geografske pojave i procese, te je ponekad nespreman/a iskazati geografska znanja, sposobnosti i vještine | Učenik/ca djelomično uočava geografske sadržaje na geografskoj karti, potrebna su nastavnikova usmjeravanja. Nepotpuno analizira kartografske, grafičke i slikovne priloge, te prosječno donosi zaključke. | Učenik/ca koristi geografsku kartu uz pomoć učitelja. Izvršava svoje obveze u nastavnom procesu i grupnom radu, ali uz pomoć učitelja i ostalih učenika u grupi. Prosječno odrađuje i izlaže zadatke. |
| **Dovoljan (2)** | Učenik/ca djelomično točno i površno odgovara na postavljena pitanja, uz pomoć učitelja. Ne razumije u potpunosti nastavne sadržaje i otežano primjenjuje stečena znanja. | Učenik/ca uz znatnu pomoć učitelja na jednostavan način nabraja i opisuje geografske pojmove i procese ne uočavajući njihovu povezanost, i ne izvodeći vlastite zaključke. Ponekad ne pokazuje volju i želju za stjecanjem geografskih znanja, sposobnosti i vještina | Učenik/ca površno, jako sporo i uz veliku pomoć učitelja uočava geografske sadržaje na geografskoj karti, i s pogreškama analizira kartografske, grafičke i slikovne priloge te nesamostalno donosi zaključke | Učenik/ca koristi geografsku kartu uz pomoć učitelja i teško uočava geografske sadržaje, slabo se orijentira u prostoru na terenskoj nastavi. Učenik je pasivan u nastavnom procesu, često ometa rad grupe i razreda, ne pridonosi boljem rezultatu grupe. Jako površno, i često pogrešno, odrađuje zadatke, loše i često nezainteresirano ih prezentira |
| **Nedovoljan (1)** | Učenik/ca ne odgovara na postavljen pitanja, nije usvojio/la ključne pojmove. Ne razumije nastavne sadržaje i ne primjenjuje ih u svakodnevnoj upotrebi. | Učenik/ca uz veliku pomoć učitelja nepotpuno i nesuvislo opisuje geografske pojmove i procese. Donosi nelogične zaključke. Ne pokazuje volju i želju za stjecanjem geografskih znanja, sposobnosti i vještina | Učenik/ca pogrešno uočava geografske sadržaje na geografskoj karti i nesuvislo analizira kartografske, grafičke i slikovne priloge, te donosi nelogične zaključke bez razumijevanja. | Učenik/ca ne prepoznaje geografske sadržaje na karti niti uz veliku pomoć učitelja. Ne sudjeluje u nastavnom procesu, pasivan je i odbija suradnju ili ometa rad ostalih učenika. Nezainteresirano prihvaća zadatke, ne izvršava ih redovito, loše i netočno ih prezentira |

**Kriteriji ocjenjivanja pismene provjere znanja:**

|  |  |  |
| --- | --- | --- |
| 0 – 49 % | Nedovoljan (1) | Svako prepisivanje za vrijeme pismene provjere kažnjava se njenim oduzimanjem i upisom negativne ocjene. |
| 50 – 61 % | Dovoljan (2) |
| 62 – 75 % | Dobar (3) |
| 76 – 89 % | Vrlo dobar (4) |
| 90 – 100 % | Odličan (5) |

Zaključna ocjena na kraju nastavne godine ***ne mora*** proizlaziti iz aritmetičke sredine svih ocjena. Ukoliko je učenik negativan iz pojedinog dijela nastavnog gradiva, zaključuje mu se negativna ocjena.